CELEX: 52015PC0328
Language: ro
Date: 2015-07-09
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XXI (Statistică) la Acordul privind SEE (Statistici privind energia)

COMISIA EUROPEANĂ
            Bruxelles, 9.7.2015
            COM(2015) 328 final
            2015/0144(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE cu privire la o modificare a anexei XXI (Statistică)la Acordul privind SEE(Statistici privind energia)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei XXI (Statistică) la Acordul privind SEE pentru a include în Acordul privind SEE Regulamentul (UE) nr. 431/2014 al Comisiei din 24 aprilie 2014 de modificare a Regulamentului (CE) nr. 1099/2008 privind statisticile în domeniul energiei, în ceea ce privește punerea în aplicare a statisticilor anuale privind consumul de energie în gospodăriile populației
                  1
               .
            
            
               Statele AELS care fac parte din SEE solicită derogări de la acquis-ul UE pentru Liechtenstein și Islanda. Întrucât aceste adaptări introduc modificări care reprezintă mai mult decât simple ajustări tehnice, astfel cum se prevede la articolul 1 alineatul (3) din Regulamentul (CE) nr. 2894/94 al Consiliului, poziția Uniunii Europene în această privință se adoptă de către Consiliu.
            
            
               Statele AELS care fac parte din SEE solicită derogarea pentru Islanda susținând că Islanda nu este conectată la rețeaua energetică europeană și constituie, ca atare, un sistem energetic independent și izolat. Producția de energie electrică în Islanda se bazează în proporție de aproximativ 100 % pe surse regenerabile, care acoperă practic integral utilizarea finală a energiei în sectorul rezidențial. În Islanda, utilizarea de energie electrică în gospodării reprezintă 4 % din consumul total de energie din această țară. Defalcarea detaliată pe activități a consumului de energie în gospodării prevăzută în anexa B la Regulamentul (CE) nr. 1099/2008 nu ar mai fi astfel relevantă pentru strategia Islandei în domeniul energiei și cu atât mai puțin pentru strategia UE în acest domeniu, întrucât Islanda constituie un sistem energetic izolat. Aceste statistici speciale nu reprezintă deci niciun interes național și nu ar însemna nicio valoare în plus pentru statisticile europene elaborate în conformitate cu regulamentul. 
            
            
               În plus, respectarea acestei obligații ar necesita colectarea de date de monitorizare care ar fi o activitate costisitoare și împovărătoare și susceptibilă să deturneze capacitate organizațională și fonduri de la producții statistice cu o valoare mult mai mare atât pentru UE, cât și pentru Islanda. 
            
            
               În acest context, având în vedere situația particulară descrisă mai sus, a fost prezentat un text de adaptare prin care Islanda este scutită de obligația de a colecta date care intră în domeniul de aplicare al anexei B. 
            
            
               Trebuie remarcat faptul că, din motive tehnice, decizia Comitetului mixt înlocuiește întregul text de la punctul 26a din anexa XXI la Acordul privind SEE. Cu toate acestea, Regulamentul (CE) nr. 1099/2008 și scutirea specifică pentru Liechtenstein prevăzută la litera (a) au făcut parte din Acordul privind SEE de la intrarea în vigoare a Deciziei nr. 89/2009 a Comitetului mixt al SEE din 3 iulie 2009.
            
            
            
               3.ELEMENTELE JURIDICE ALE PROPUNERII
            
            
               Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. 
            
            
               Comisia prezintă proiectul de decizie a Comitetului mixt al SEE în vederea adoptării acestuia de către Consiliu ca poziție a Uniunii. Comisia speră să poată prezenta acest proiect Comitetului mixt al SEE cât mai devreme posibil.
            
            
               2015/0144 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE cu privire la o modificare a anexei XXI (Statistică)
                  la Acordul privind SEE
                  (Statistici privind energia)
            
            
               CONSILIUL UNIUNII EUROPENE,
            
         
         
            
               având în vedere Tratatul privind funcționarea Uniunii Europene, în special articolul 338 alineatul (1) și articolul 218 alineatul (9),
            
            
               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.
            
            
               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XXI (Statistică) la Acordul privind SEE.
            
            
               (3)Regulamentul (UE) nr. 431/2014 al Comisiei de modificare a Regulamentului (CE) nr. 1099/2008 al Parlamentului European și al Consiliului
                  4
                trebuie încorporat în Acordul privind SEE.
            
            
               (4)Prin urmare, anexa XXI la Acordul privind SEE ar trebui să fie modificată în consecință.
            
            
               (5)Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,
            
            
               ADOPTĂ PREZENTA DECIZIE: 
            
            
               Articolul 1
            
            
               Poziția care urmează să fie adoptată, în numele Uniunii, în cadrul Comitetului mixt al SEE referitoare la propunerea de modificare a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
            
            
               Articolul 2
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  JO L 131, 1.5.2014, p. 1.
               
               
                  
                     (2)
                  JO L 305, 30.11.1994, p. 6. 
               
               
                  
                     (3)
                  JO L 1, 3.1.1994, p. 3. 
               
               
                  
                     (4)
                  Regulamentul (UE) nr. 431/2014 al Comisiei din 24 aprilie 2014 de modificare a Regulamentului (CE) nr. 1099/2008 al Parlamentului European și al Consiliului privind statisticile în domeniul energiei, în ceea ce privește punerea în aplicare a statisticilor anuale privind consumul de energie în gospodăriile populației, JO L 131, 1.5.2014, p. 1.
               
            
      
    ---documentbreak--- 
      
         
               COMISIA EUROPEANĂ
            Bruxelles, 9.7.2015
            COM(2015) 328 final
            ANEXĂ
            DECIZIA NR. .../2015 a COMITETULUI MIXT AL SEEde modificare a anexei XXI (Statistică)la Acordul privind SEE
            care însoțește
            propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XXI (Statistică) la Acordul privind SEE (Statistici privind energia)
            
               
         
         
            
               ANEXĂ
               
                  DECIZIA NR. .../2015
                  A COMITETULUI MIXT AL SEE 
                  de modificare a anexei XXI (Statistică)
                  la Acordul privind SEE
            
            
               COMITETUL MIXT AL SEE,
            
            
               având în vedere Acordul privind Spațiul Economic European („Acordul privind SEE”), în special articolul 98,
            
            
               întrucât:
            
            
               (1)Regulamentul (UE) nr. 431/2014 al Comisiei din 24 aprilie 2014 de modificare a Regulamentului (CE) nr. 1099/2008 al Parlamentului European și al Consiliului privind statisticile în domeniul energiei, în ceea ce privește punerea în aplicare a statisticilor anuale privind consumul de energie în gospodăriile populației
                  1
                trebuie încorporat în Acordul privind SEE. 
               
            
               (2)Prin urmare, anexa XXI la Acordul privind SEE ar trebui modificată în consecință,
            
            
               ADOPTĂ PREZENTA DECIZIE:
            
            
               Articolul 1
            
            
               În anexa XXI, textul de la punctul 26a [Regulamentul (CE) nr. 1099/2008 al Parlamentului European și al Consiliului] se înlocuiește cu următorul text:
            
            
               „32008 R 1099: Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (JO L 304, 14.11.2008, p. 1), astfel cum a fost modificat prin:
            
            
               —32013 R 0147: Regulamentul (UE) nr. 147/2013 al Comisiei din 13 februarie 2013 (JO L 50, 22.2.2013, p. 1);
            
            
               —32014 R 0431: Regulamentul (UE) nr. 431/2014 al Comisiei din 24 aprilie 2014 (JO L 131, 1.5.2014, p. 1).
            
            
               În sensul acestui acord, dispozițiile regulamentului se citesc cu următoarele adaptări:
            
            
               (a)Liechtenstein este scutit de obligația de a colecta datele solicitate în temeiul acestui regulament, cu excepția datelor privind importurile și exporturile diverselor produse energetice și privind producerea de energie electrică pentru statisticile anuale în domeniul energiei (anexa B).
            
            
               (b)Islanda este scutită de obligația de a declara agregatele definite în anexa B referitoare la defalcări detaliate privind consumul de energie în funcție de tipul de utilizare finală (încălzirea și răcirea încăperilor, încălzirea apei, gătirea alimentelor, aparate electrice și de iluminat, alte utilizări finale) din sectorul rezidențial, așa cum este definită în secțiunea 2.3 din anexa A.”
            
            
               Articolul 2
            
            
               Textele Regulamentului (UE) nr. 431/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
            
            
               Articolul 3
            
            
               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.
            
         
         
            
               
                  2Articolul 4
            
            
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
            
            
               Adoptată la Bruxelles,
            
            
               
                     Pentru Comitetul mixt al SEE,
               
               
                     Președintele
                     
                     
                     
                     Secretarii
                     Comitetului mixt al SEE
               
            
         
         
            
                  
                     (1)
                  JO L 131, 1.5.2014, p. 1.
               
               
                  
                     (2)
                  [Nu au fost semnalate obligații constituționale.] [Au fost semnalate obligații constituționale.]